Горското училище светна - Шумен
публикувано на 26.11.19 в 11:31
Горско училище на Шуменското плато
Ремонтирана е „Класната стая на открито“ на Шуменското плато.
Съоръжението е изградено със средства на дирекцията на природния парк през 2009 година и до момента е правено само частично освежаване. Изцяло подновени са пътеката към класната стая и площадката за скачане, където децата могат да сравнят отскока си с този на някои горски животни. Пейките са освежени, подменени са някои табели, а таблата са почистени. Нови са дървесните видове, които са част от интерактивната игра „Горски ксилофон“.
„Класната стая на открито” е част от комплекса „Горско училище“ и включва още „Горски лабиринт” и „Пътека на приказките”. Там се провеждат екообразователни програми и инициативи за деца и ученици. Горското училище се намира в естествена природна среда в непосредствена близост до Летния информационен център на природния парк „Шуменско плато“.
Радио Шумен Шумен Горско училище природа проект ремонт Шуменско плато